CELEX: 32021D1798
Language: et
Date: 2021-10-07 00:00:00
Title: Nõukogu otsus (EL) 2021/1798, 7. oktoober 2021, millega pikendatakse Europoli tegevdirektori ametiaega

12.10.2021   
               
               
                  ET
               
               
                  Euroopa Liidu Teataja
               
               
                  L 361/50
               
            
         NÕUKOGU OTSUS (EL) 2021/1798,
         7. oktoober 2021,
         millega pikendatakse Europoli tegevdirektori ametiaega
         EUROOPA LIIDU NÕUKOGU,
         võttes arvesse Euroopa Parlamendi ja nõukogu 11. mai 2016. aasta määrust (EL) 2016/794, mis käsitleb Euroopa Liidu Õiguskaitsekoostöö Ametit (Europol) ning millega asendatakse ja tunnistatakse kehtetuks nõukogu otsused 2009/371/JSK, 2009/934/JSK, 2009/935/JSK, 2009/936/JSK ja 2009/968/JSK, (1) eriti selle artikli 54 lõikeid 3–5,
         tegutsedes ametiasutusena, kes on volitatud nimetama Europoli tegevdirektori,
         võttes arvesse Europoli haldusnõukogu 15. märtsi 2021. aasta ettepanekut
         ning arvestades järgmist:
         
                     (1)
                  
                  
                     Nõukogu 8. märtsi 2018. aasta otsusega (2) nimetati Catherine DE BOLLE Europoli tegevdirektoriks. Catherine DE BOLLE’i ametiaeg lõpeb 1. mail 2022.
                  
               
                     (2)
                  
                  
                     Europoli tegevdirektor nimetatakse ametisse neljaks aastaks ja vastavalt määruse (EL) 2016/794 artikli 54 lõikele 4 võib tema ametiaega pikendada ühe korra.
                  
               
                     (3)
                  
                  
                     Europoli haldusnõukogu 1. mai 2017. aasta otsuses on sätestatud Europoli tegevdirektori ametiaja pikendamise menetlus.
                  
               
                     (4)
                  
                  
                     Haldusnõukogu teavitas Euroopa Parlamenti oma kavatsusest teha nõukogule ettepanek pikendada Catherine DE BOLLE’i ametiaega.
                  
               
                     (5)
                  
                  
                     Haldusnõukogu tegi nõukogule ettepaneku pikendada Europoli praeguse tegevdirektori Catherine DE BOLLE’i ametiaega.
                  
               
                     (6)
                  
                  
                     Nõukogu soovib kõnealuse ettepaneku alusel pikendada Catherine DE BOLLE’i ametiaega Europoli tegevdirektorina,
                  
               ON VÕTNUD VASTU KÄESOLEVA OTSUSE:
         
            Artikkel 1
            Catherine DE BOLLE’i ametiaega pikendatakse alates 2. maist 2022 kuni 1. maini 2026 palgaastme AD 16 ametnikuna.
         
         
            Artikkel 2
            Käesolev otsus jõustub Euroopa Liidu Teatajas avaldamise päeval.
         
         
            Luxembourg, 7. oktoober 2021
            
               
                  Nõukogu nimel
               
               
                  eesistuja
               
               M. DIKAUČIČ
            
         
         
            (1)  ELT L 135, 24.5.2016, lk 53.
         
            (2)  ELT C 122, 9.4.2018, lk 1.